මහජන නියෝජිතයන්ගේ වගකීම තම පෞද්ගලික අභිලාෂයන් මුදුන් පමුණුවා ගැනීමට කටයුතු කිරීම නොව රටේ ජනතාව වෙනුවෙන් රජය ක්‍රියාත්මක කර ඇති පොදු සංවර්ධන වැඩපිළිවෙළ සාර්ථක කරගැනීමට කැපවීකටයුතු කිරීම බව ද අවධාරණය කළේය.2014 අයවැය සැකසීමට අදාළව නියෝජ්‍ය අමාත්‍යවරුන්ගේ අදහස් හා යෝජනා ලබාගැනීමට ජනාධිපතිතුමාගේ ප්‍රධානත්වයෙන් ඊයේ (23) පෙරවරුවේ අරලියගහ මන්දිරයේ පැවැති සාකච්ඡාවේ දී ජනාධිපතිතුමා මේ බව ප්‍රකාශ කළේය.සංවර්ධන ව්‍යාපෘති ක්‍රියාත්මක කිරීමේ දී ක්‍රමානුකූලව සහ විධිමත් සැලසුම් ඔස්සේ ඒවා ක්‍රියාත්මක කිරීම තුළින් මහජනතාවට වඩා වැඩි ප්‍රතිලාභයක් අත්කර දිය හැකි බව ද ජනාධිපතිතුමා මෙහි දී පෙන්වා දුන්නේ ය.නව සංවර්ධන ව්‍යාපෘති ආරම්භ කිරීමට ප්‍රථම ක්‍රියාවට නංවා ඇති සියලු සංවර්ධන ව්‍යාපෘති සාර්ථකව අවසන් කිරීමේ වැදගත්කම ද පැහැදිලි කළේය.සංවර්ධන ව්‍යාපෘති පිළිබඳ එක් එක් අවස්ථාවල දී ගන්නා තීන්දු තීරණ හේතුවෙන් ජනතාව අපහසුතාවයට පත්වන බව ද පෙන්වා දුන් ජනාධිපතිතුමා දීර්ඝකාලීන සැලසුම් ඔස්සේ සියලු දෙනා සාකච්ඡා කිරීමෙන් අනතුරුව එම ව්‍යාපෘති ක්‍රියාවට නැංවීමේ වැදගත්කම ද පෙන්වා දුන්නේ ය.